section_heading: Povijesni razvoj
paragraph_text: 1957. ČSA postaje druga zrakoplovna tvrtka koja u flotu uvodi mlazni avion, Tupoljev Tu-104A. Gotovo je nepoznata činjenica da je ČSA prva svjetska aviotvrtka koja je na svojim linijama koristila samo mlazne avione, dok su druge aviotvrtke usporedno letjele i s klipnim avionima. Prvi transatlantski let bio je 3. veljače 1962. za Havanu, s turbo-prop avionom Bristol Britannia unajmljenim od Cubana de Aviación.